Na temelju članka 10.stavka 3. , članka 5.stavka 2. i članka 7.stavka 1. Zakona o financiranju političkih aktivnosti , izborne promidžbe i referenduma ("Narodne novine", broj 29/19. i 98/19.) i članka 34. Statuta Općine Kistanje ("Službeni vjesnik Šibensko-kninske županije", broj 3/21, „Službeni glasnik Općine Kistanje“ broj 2/25.), Općinsko vijeće Općine Kistanje na 7.sjednici od 27.veljače 2026.g., donosi

**O D L U K U**  
**o  raspoređivanju sredstava** **proračuna za redovito godišnje financiranje političkih stranaka i nezavisnih vijećnika zastupljenih u** **Općinskom vijeću Općine Kistanje za 2026.g.**

**Članak 1.**

Ovom Odlukom raspoređuju se sredstva za redovito godišnje financiranje političkih stranaka i nezavisnih vijećnika zastupljenih u  Općinskom vijeću Općine Kistanje (u daljnjem tekstu: Općinsko vijeće) za 2026. godinu. Ukupno osigurana sredstva proračunom Općine Kistanje za 2026.godinu (u daljnjem tekstu: proračun) iznose 7.000,00 eura.

**Članak 2.**

Pravo na redovno godišnje financiranje imaju političke stranke koje su prema konačnim rezultatima izbora dobile mjesto člana u Općinskom vijeću razmjerno broju dobivenih mjesta i nezavisni vijećnici izabrani s liste grupe birača.

**Članak 3.**

Općinsko vijeće ima petnaest ( 15 ) članova, a jedan nezavisni član odrekao se prava na redovito godišnje financiranje. Svakom članu podzastupljenog spola pripada naknada u visini od 10 % iznosa predviđenog po svakom članu općinskog vijeća. U općinskom vijeću postoji podzastupljenost ženskog spola.

**Članak 4.**

Sredstva  iz ove Odluke  doznačuju se na žiro račun političke stranke otvoren za njezino redovito financiranje djelatnosti, odnosno na poseban račun nezavisnog vijećnika Općine Kistanje izabranog s liste grupe birača otvorenog za njegovo redovito financiranje. Sredstva se isplaćuju tromjesečno u jednakim iznosima, odnosno ako se početak ili završetak mandata ne poklapaju s početkom i završetkom tromjesečja, u tom se tromjesečju isplaćuje iznos razmjeran broju dana trajanja mandata.

**Članak 5.**

Sredstva iz Proračuna Općine Kistanje za 2026.g. raspoređuju se sukladno sastavu općinskog vijeća, tako da svaki član vijeća ima pravo na iznos od 40,23 eura mjesečno, a članovi podzastupljenog spola na iznos od 44,25 eura.

Sredstva za 2026.g. rasporedit će se:

|  |  |  |  |  |
| --- | --- | --- | --- | --- |
| Redni broj. | Politička stranka/nezavisni vijećnik | Broj članova u vijeću | Broj članova podzastupljenog spola | Ukupno raspoređena sredstva za 2026.g. |
| 1. | Samostalna demokratska srpska stranka **(**SDSS) | 9 | 3 | 4.489,56 eura |
| 2. | Kandidacijska lista Roko Antić | 2 (isplata samo za 1 člana) | - | 482,76 eura |
| 3. | Kandidacijska lista Paško Ivanović | 2 | 1 | 1.013,76 eura |
| 4. | Hrvatska demokratska zajednica (HDZ) | 2 | 1 | 1.013,76 eura |

**Članak 6.**

Nezavisni vijećnici mogu se odreći prava na redovito godišnje financiranje pisanom izjavom koja se dostavlja Općinskom vijeću, Državnom izbornom povjerenstvu i Državnom uredu za reviziju. U tom slučaju nezavisni vijećnik nema pravo na financiranje iz proračuna do isteka proračunske godine u kojoj je izjavu podnio i za tu proračunsku godinu ne može je povući, a financijska sredstva koja pripadaju tom nezavisnom vijećniku za tu proračunsku godinu ostaju u proračunu Općine Kistanje.

**Članak 7.**

Sredstva s posebnog računa za redovito godišnje financiranje mogu se koristiti isključivo u skladu s financijskim planom i programom rada te se ne mogu koristiti za otplatu osobnih dugovanja ili u druge privatne svrhe nezavisnog vijećnika.

**Članak 8.**

Ova Odluka stupa na snagu osmi dan od dana objave  u "Službenom glasniku Općine Kistanje".

KLASA:012-03/26-01/  
URBROJ:2182-16-01-26-1  
Kistanje, veljače 2026.g.

OPĆINSKO VIJEĆE OPĆINE KISTANJE  
 PREDSJEDNIK